Nacionalni park Sequoia
<s>Nacionalni park Sequoia (sh.</s><s>Sekvoja) jedan je od 58 nacionalnih parkova smještenih na području Sjedinjenih Američkih Država.</s>

<s>Zemljopisni podaci 
Nacionalni park Sequoia nalazi se u južnom dijelu gorja Sierra Nevada, istočno od kalifonijskog grada Visalia, u Sjedinjenim Američkim Državama.</s><s>Park zauzima površinu od 1.635 km2, a obuhvaća gotovo 4.000 m visoke vertikalne reljefe.</s><s>Najveća točka parka je planina Mount Whitney koja se izdiže 4.421 m iznad razine mora.</s><s>Sjeverno od ovog parka nalazi se Nacionalni park Kings Canyon.</s>

<s>Naziv i posebnosti 
Nacionalni park Sequioa svoj naziv nosi po vrlo visokim stablima sekvoje kojima park obiluje.</s><s>Najpoznatije je stablo naziva General Sherman koje je po obujmu najveće svjetsko stablo.</s><s>Osim njega u ovom parku se nalaze još četiri od deset najvećih svjetskih stabala.</s><s>Krajolik u praku je očuvan i još uvijek podsjeća na krajolik Sierra Nevade prije dolaska europskih doseljenika.</s>

<s>Povijest</s>

<s>Područje koje danas obuhvaća nacionalni park Sequoia prvotni je dom indijanaca Monache, koji su tu boravili uglavnom uz rukavce rijeke Kaweah u donjem dijelu parka, iako postoje dokazi o povremenom boravku na višim područjima poput Giant Foresta.</s><s>Tijekom ljeta ovi su indijanci zbog trgovine sa istočnim plemenima putovali preko visokih planinskih prolaza.</s><s>Danas se kao svjedočanstvo njihovih aktivnosti u raznim dijelovima parka, posebno oko Hospital Rocka i Potwishe, mogu pronaći crteži (piktografi) i kamene podloge za mljevenje zrnja koje su koristili kao hranu.</s>

<s>U vrijeme dolaska prvih europskih doseljenika, podrujčem parka su se već proširile velike boginje koje su desetkovale populaciju indijanaca.</s><s>Prvi poznati doseljenik koji se ovdje nastanio bio je Hale Tharp, koji je dom izdubio u oborenom stablu divovske sekvoje.</s><s>Tharp je bio prvi borac protiv krčenja šume i rušenja stabala.</s><s>Poznati istraživač John Muir bio je čest gost Halea Tharpa.</s><s>Nekadašnja Tharpova koliba oluvana je i danas je jedna od atrakcija nacionalnog parka Sequoia.</s>

<s>Tharpova borba za očuvanje stabala divovskih sekvoja ispočetka je bila vrlo ograničena.</s><s>Europski su doseljenici, koji ovo područje nastanili 1880-ih u namjeri da osnuju novu zajednicu, željeli su pokrenuti trgovinu građom od sekvoje, ali su, nakon što su već porušili tisuće stabala, ustanovili da je sekvoja lako lomljiva i nepodobna kao materijal za gradnju što ih je na koncu natjeralo da odustanu od rušenja stabala.</s>

<s>Napokon je 25. rujna 1890. godine ovo područje proglašeno nacionalnim parkom čime je osigurana njegova opstojnost.</s><s>Područje nacionalnog parka se u nekoliko navrata širilo, a najnovije proširenje je doživjelo 1978. godine.</s><s>To je područje danas omiljeno izletište.</s>

<s>Izvori</s>

<s>Vanjske veze 
 Sequoia National Park  
 Sequoiy National Park California 
Ostali projekti</s>

<s>Sequoia
Geografija Kalifornije</s>

